# Partitsiooni suuruse muutmine

Allpool selgitatakse partitsiooni suuruse muutmist, kui see on liiga täis saanud. Järgneval pildil on näidatud algset olukorda enne suuruse muutmist.

Peaaken enne partitsioonide suuruse muutmist

Seadme /dev/sdb partitsioonil sdb2 on vaba ruumi veel õige napilt, samal ajal kui teisel partitsioonil sdb1 jagub seda päris ohtralt. Seepärast tundub mõistlik muuta esimene partitsioon mõnevõrra väiksemaks ning kasvatada partitsiooni sdb2, et sel oleks vaba ruumi enam.

## Märkus: ühendatud partitsioone ei saa muuta.

Siinsel pildil on mõlemad partitsioonid parajasti ühendamata. Kui mõni neist peaks olema ühendatud, tuleb need kõigepealt lahutada menüükäsuga menu-partition-mount.

Kõigepealt tuleb partitsiooni kasvatamiseks sellele ruumi teha, niisiis tuleb alustada sdb1 kahandamisest. Klõpsa partitsioonil ja vali menüükäsk menu-partition-resize. Ilmub järgmine dialoog:

Suuruse muutmise dialoog enne /dev/sdb1 suuruse muutmist

See dialoog võimaldab partitsiooni suurust muuta mitmel viisil. Võib lohistada näiteks parempoolset pidet, kuni partitsioon on vajaliku suurusega, aga võib ka sisestada suuruse tekstikasti Suurus. Veel üks suurust täpsustada on klõpsata noolekestele tekstikasti kõrval, kuid suuremate muutuste puhul on see üsna tülikas.

Millist meetodit sa ka ei eelistaks, näeb dialoog nüüd välja selline:

Suuruse muutmise dialoog pärast /dev/sdb1 suuruse muutmist

Kui klõpsad nupule OK, lisatakse uus operatsioon ootel operatsioonide nimekirja ning seadme graafilist ja puuvaadet värskendatakse, et see kajastaks uut olukorda:

Peaaken pärast /dev/sdb1 suuruse muutmist

## Märkus: enne rakendamist näeb operatsioonide tulemuse eelvaatlust.

Kuigi peaaken kajastab seadme olekut pärast uue operatsiooni rakendamist, ei ole operatsiooni tegelikult veel sooritatud. Kuni operatsioonid on ootel, saab neid veel tagasi võtta (kasutades menüükäsku menu-edit-undo või, kui soovid kõiki tagasi võtta, menu-edit-clear) või ka üldse väljuda partitsioonihaldurist, millisel juhul samuti midagi ei muudeta.

Nüüd on tekkinud veidi vaba ruumi kahe partitsiooni vahele, nii et on aeg sdb2 liigutada ja kasvatada. Kõigepealt klõpsa sdb2 peal ja vali taas menüükäsk menu-partition-resize. Uuesti ilmub suuruse muutmise dialoog, mis seekord näitab aga teist partitsiooni. Lohista vasakpoolne pide vasakule lõpp, et dialoog näeks välja niisugune:

Suuruse muutmise dialoog pärast /dev/sdb2 suuruse muutmist

Ole hoolikas ja kontrolli kindlasti, et tekstiväljal Vaba ruum ees seisaks ikka 0 MiB, sest muidu jääb partitsioonide vahele pisuke vaba ala, mis läheb täiesti kaotsi.

Klõpsa taas nupule OK. Peaaken näeb nüüd välja niisugune:

Peaaken pärast /dev/sdb2 suuruse muutmist

See ongi selline, nagu soovitud, nii et vali menüükäsk menu-edit-apply. Ilmub dialoog, mis pärib, kas ikka tõesti soovid ootel operatsioonid teostada. Anna oma kinnitus ning partitsioonihaldur asub tööle.

Partitsioonihaldur teostab operatsioone

Operatsioonide teostamise ajal võid klõpsata iga operatsiooni ees plussmärgile, mis näitab konkreetseid töid, millest operatsioon koosneb, ja sedagi, millist parajasti täidetakse.

Partitsiooni suuruse muutmine sel viisil, nagu eespool muudeti /dev/sdb2 suurust, tähendab alati seda, et see tuleb kõigepealt liigutada vasakule, enne kui seda saab kasvatada, sest partitsioone ei saa kunagi otse vasakule kasvatada. Paraku võtab suuremate partitsioonide liigutamine alati mõnevõrra aega. Pole sugugi ebatavaline, kui sellele kulub mitu minutit või isegi rohkem.

Lõpuks on kõik operatsioonid edukalt teostatud:

Edenemisdialoog pärast operatsioonide edukat teostamist

Klõpsuga nupule OK saab edenemisdialoogi sulgeda ja naasta peaaknasse. Partitsioonihaldur uurib nüüd uuesti sinu seadmeid, nii et see võib võtta mõne hetke.

Kui tunned huvi teostatud operatsioonide üksikasjade vastu, võid klõpsata nupule Üksikasjad. Siis näeb üksikasjalikku aruannet, mis luuakse alati (ja mida jooksvalt uuendatakse), kui partitsioonihaldur operatsioone teostab:

Edenemisdialoogi üksikasjad

Aruanne pakub eriti huvi siis, kui operatsioonide teostamisel esines tõrkeid. Aruanne näitab kõiki operatsioone, kõiki töid ja kõiki väliseid käske, mida kasutati, nii on sellest probleemide tuvastamisel palju abi.

Aruande võib salvestada HTML-failina või avada välises veebilehitsejas.

Salvesta alati üksikasjalik aruanne HTML-failina, kui operatsioonide teostamine nurjub tõrgete või hoiatustega. Sellest on abi näiteks siis, kui kavatsed anda veast teada &kde; vigade jälgimise süsteemis bugs.kde.org, kuhu saad sel juhul aruande lisada.

Üksikasjade varjamiseks klõpsa uuesti nupule Üksikasjad ning edenemisdialoogi lõplikuks sulgemiseks nupule OK.