# Com: canviar de mida una partició

Aquest exemple explica com redimensionar una partició que està començant a estar massa plena. Mireu la captura de pantalla següent amb la situació inicial abans de redimensionar:

Finestra principal abans de redimensionar particions

La partició «sdb2», del dispositiu «/dev/sdb», té només una mica d'espai lliure mentre que l'altra partició, «sdb1», està lluny d'estar plena. Per aquesta raó és recomanable fer la primera partició una mica més petita i engrandir «sdb2» per tal que tingui més espai lliure disponible.

## Nota: no podeu modificar particions muntades.

En la captura de pantalla de dalt ambdues particions estan desmuntades. Si una d'elles o ambdues estiguessin muntades s'haurien de desmuntar primer abans d'usar menu-partition-mount.

El primer pas és fer més espai perquè creixi la partició, per tant, comenceu encongint la partició «sdb1». Cliqueu en la partició i seleccioneu menu-partition-resize. Apareixerà el següent diàleg:

Diàleg de redimensionament abans de redimensionar /dev/sdb1

Aquest diàleg permet redimensionar la partició de moltes maneres. podeu arrossegar el tirador dret cap a l'esquerra fins que la partició tingui la mida desitjada o simplement introduir la mida en el camp de text Mida. Una altra possibilitat pot ser ajustar la mida clicant en les petites fletxes pròximes al camp de text, però això és una mica tediós per canvis grans.

Sigui quina sigui la manera que preferiu per a establir la mida nova, el diàleg ara s'ha de veure així:

Diàleg de redimensionament després de redimensionar /dev/sdb1

Després que cliqueu en D'acord, s'afegirà una operació nova a la llista d'operacions pendents i la vista gràfica i la vista en arbre del dispositiu s'actualitzarà per a reflectir la situació nova:

Finestra principal després de redimensionar /dev/sdb1

## Nota: les operacions són previsualitzades primer abans d'aplicar-les.

Tot i que la finestra principal reflecteix quin serà l'estat del dispositiu després d'aplicar l'operació nova, l'operació encara no s'ha aplicat: Mentre les operacions estiguin pendents encara podeu desfer-les (d'una en una usant menu-edit-undo o menu-edit-clear per a desfer-les totes) o sortir del &partman; i no s'haurà modificat res.

Ara que hi ha una mica d'espai lliure entre les dues particions podeu moure i engrandir la partició «sdb2». Primer cliqueu en «sdb2» i seleccioneu menu-partition-resize de nou. El diàleg de redimensionament apareixerà una vegada més, aquesta vegada per la segona partició. Arrossegueu el seu tirador esquerre al màxim a l'esquerra de manera que el diàleg s'ha de veure així:

Diàleg de redimensionament després de redimensionar /dev/sdb2

Tingueu cura d'assegurar-vos que el camp de text Espai lliure abans realment mostra «0 MiB» perquè si no fos així, hi haurà una mica d'espai lliure entre les particions que es perdrà.

Ara torneu a clicar D'acord. Ara les coses en la finestra principal es veuen així:

Finestra principal després de redimensionar /dev/sdb2

Això ja s'assembla al que volíeu, per tant, seleccioneu menu-edit-apply. Apareixerà un diàleg i se us preguntarà si esteu segur d'aplicar les operacions pendents. Confirmeu aquest diàleg i el &partman; començarà a executar les operacions:

El &partman; està aplicant les operacions

Mentre s'estan executant les operacions podeu clicar en el signe + proper a cada operació de la llista per a trobar les tasques que s'estan fent i veure quina tasca s'està executant.

Redimensionar una partició de la manera que heu redimensionat amunt «/dev/sdb2» sempre significa que s'ha de moure primer a l'esquerra abans que pugui engrandir-se perquè les particions mai poden créixer directament cap a l'esquerra. Malauradament, moure aquests tipus de particions grans pren molt de temps. No és inusual que una operació com aquesta trigui alguns minuts o encara més.

Finalment totes les operacions s'han completat amb èxit:

Diàleg de progrés després d'aplicar satisfactòriament les operacions

Ara, clicant en D'acord podeu tancar el diàleg de progrés i tornar a la finestra principal. el &partman; tornarà a explorar els dispositius en aquest punt, per tant, això trigarà uns pocs segons.

Si esteu interessat en alguns detalls més quant a les operacions que s'acaben d'executar cliqueu en Detalls. Veureu un informe detallat que sempre es genera (i actualitza sobre la marxa) mentre el &partman; executa les operacions:

Detalls del diàleg de progrés

Aquest informe és particularment interessant si ocorre un error en executar les operacions. Un informe mostra cada operació, cada tasca i cada ordre externa que s'està executant i, per tant, és molt útil en intentar de fer un seguiment dels problemes.

Podeu desar l'informe com a HTML o visualitzar-lo en un navegador web extern.

Deseu sempre l'informe detallat com a HTML si en executar les operacions fallen amb errors o avisos per a tenir una referència posterior. Potser també voldreu afegir-lo en un informe d'errors per a enviar-lo al sistema de seguiments d'errors del &kde; a bugs.kde.org.

Per a ocultar els detalls, novament cliqueu en Detalls i finalment tanqueu el diàleg de progrés clicant en D'acord.